# Bicibox

El Bicibox és un sistema d'aparcament segur per a bicicletes i VMP privats distribuït per a diferents municipis de l'Àrea Metropolitana de Barcelona obert cada dia de l'any les vint-i-quatre hores. L'objectiu és potenciar el ciclisme urbà d'aquestes ciutats facilitant l'aparcament segur.
Les bicicletes i el VMP es guarden en uns mòduls prefabricats de metall que tenen capacitat per a set o catorze bicicletes. El 2022 hi havia més 2.000 places en estacions repartides en 21 ciutats.

## Municipis

El servei es pot trobar als següents municipis:
* Castelldefels
* Gavà
* Viladecans
* Sant Boi de Llobregat
* El Prat de Llobregat
* Cornellà de Llobregat
* Esplugues de Llobregat
* L'Hospitalet de Llobregat
* Sant Just Desvern
* Sant Feliu de Llobregat
* Sant Joan Despí
* Sant Cugat del Vallès (setembre 2012)
* Molins de Rei (gener 2016)
* Montcada i Reixac (febrer 2016)
* Begues (maig 2016)
* Castellbisbal (maig 2016)
* El Papiol
* Cerdanyola del Vallés
* Ripollet

## Tarifes

El servei del Bicibox és gratuït i els usuaris es poden registrar via web o des de l'oficina del Bicibox a Cornellà.
* Quota addicional a partir de 48h (72h en cap de setmana): 0,10 €/hora.
* Quota addicional a partir de 60h (84h en cap de setmana): 0,20 €/hora.
* Penalització per retirada de la bicicleta (inclou trasllat a dipòsit) a partir de les 72h (96h en cap de setmana): 20,00 € + 5,00 €/hora d'emmagatzematge.
* Substitució de la targeta: 5,00 €.
* Avís per SMS: 0,20 €.

## Usuaris

A inicis de l'any 2012 l'EMT va haver de reconèixer que el sistema tenia un ús inferior al previst amb menys de 500 usuaris registrats. Per incentivar-ne l'ús, es va decidir allargar el límit d'hores que es pot deixar la bicicleta aparcada fins a 24. Segons El Punt Avui, l'ocupació mitjana no arribava al 4%. A mitjans del 2012 la xifra ascendia a mil usuaris.
El nombre d'usuaris ha anat augmentant des de llavors:
| Any | Usuaris (al desembre) | Desplaçaments |
| 2020 | 16.212 | 266.298 |
| 2017 | 9.890 | 566.000 |
| 2016 | 7.700 | |
| 2015 | 5.486 | 339.885 |
| 2014 | 3.518 | 249.490 |
| 2013 | | 165.779 |
| 2012 | | 96.785 |

## Referències

* 1 2 «El Bicibox no roda». El Punt Avui, 15-03-2012. [Consulta: 26 juliol 2012].
* ↑ «Bicibox arriba a Sant Cugat del Vallès». Bicibox, 01-09-2012. [Consulta: 15 octubre 2012].
* ↑ «Molins de Rei compta ja amb una estació de Bicibox». Ajuntament de Molins de Rei, 02-02-2016. [Consulta: 2 febrer 2016].
* ↑ «Bicibox segueix creixent a Montcada i Reixac.». Bicibox, 01-02-2016. [Consulta: 2 febrer 2016].
* ↑ «L'EMT confirma el baix ús del Bicibox». El Punt Avui, 16-03-2012. [Consulta: 26 juliol 2012].
* ↑ «Bicibox cumple un año con mil usuarios» (en castellà). El Periódico, 31-07-2012. [Consulta: 15 octubre 2012].
* ↑ «Els serveis Bicibox i e-Bicibox guanyen usuaris durant la pandèmia», 23-03-2021. [Consulta: 9 abril 2021].
* ↑ «Els Usuaris del BICIBOX creixen un 28% durant l'any 2017», 12-03-2018. [Consulta: 8 octubre 2018].
* ↑ «El “Bicibox” creix un 44% comparat amb el 2015, Molins de Rei i El Papiol han sigut els últims del Baix Llobregat a incorporar-se», 12-01-2017. [Consulta: 31 gener 2018].
* ↑ «Informe de seguiment del servei Bicibox / 31/03/2016», 01-04-2016. Arxivat de l'original el 19 d'abril 2016. [Consulta: 8 abril 2016].
* 1 2 3 «Informe de seguiment del servei Bicibox», 01-02-2015. Arxivat de l'original el 19 d'abril 2016. [Consulta: 8 abril 2016].